
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1591 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση σύναψης σύμβασης μίσθωσης έργου στο 
Κέντρο Εξυπηρέτησης Πολιτών ΚΕΠ του Δήμου 

Περάσματος. 1 

Έγκριση σύναψης σύμβασης μίσθωσης έργου στο 
Κέντρο Εξυπηρέτησης Πολιτών ΚΕΠ του Δήμου 

Πρεσπών. 2 

Απαγορευτικά, περιοριστικά και λοιπά ρυθμιστικά μέ¬ 
τρα για την προστασία και διαχείριση επιφανει¬ 
ακών και υπόγειων υδάτων του Νομού Σερρών. 3 
Εξουσιοδότηση υπογραφής με εντολή Νομάρχη σε 
προϊσταμένους της Διεύθυνσης Μεταφορών και 
Επικοινωνιών Νότιου Τομέα. 4 


ΑΠΟΦΑΣΕΙ Σ 

Αριθμ. 75137/5818 (1) 


Έγκριση σύναψης σύμβασης μίσθωσης έργου στο Κέ¬ 
ντρο Εξυπηρέτησης Πολιτών ΚΕΠ του Δήμου Περά¬ 
σματος. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων: 

α) 31 του ν. 3013/2002, 

β) 15 παρ. 1 του ν. 3260/2004, 

γ) 6 του ν. 2527/1997, 

2) Την από 13.1.2004 γνωμοδότηση της ΚΕΔΚΕ 

3) Τα υπ’ αριθμ. ΟΔΕΚΕΠ/6901/8.9.2005, Φ.7/2/7772/ 
ΟΔΕΚΕΠ/14.10.2005, Φ. 10307/17.5.2006, Φ.7 ΟΔΕΚΕΠ/11123/ 
8.5.2006 έγγραφα του Υπ. Εσωτερικών, Δημόσιας 
Διοίκησης και Αποκέντρωσης, με τα οποία παρέχονται 
διευκρινήσεις και οδηγίες για τη συμπλήρωση των συμ¬ 
βάσεων των ΚΕΠ. 

4) Το υπ’ αριθμ. ΔΟΛΚΕΠ/Φ4/203/15093/13.6.2007 έγ¬ 
γραφο του Υφυπουργού Εσωτερικών, Δημόσιας Διοί¬ 
κησης και Αποκέντρωσης Απόστολου Ανδρεουλάκου, 
το οποίο αφορά στην κατανομή Συμβάσεων μίσθωσης 
έργου εξάμηνης διάρκειας σε ΚΕΠ των οποίων οι συμ¬ 
βάσεις λήγουν κατά τη χρονική περίοδο 1.7.2007 έως 


31.7.2007 και σύμφωνα με τις οδηγίες του οποίου θα 
πρέπει να συναφθούν οι κατανεμηθείσες συμβάσεις, 
αποφασίζουμε: 

1) Εγκρίνουμε τη σύναψη δύο (2) συμβάσεων μίσθωσης 
έργου από το Δήμο Περάσματος διάρκειας 6 μηνών, με 
την προϋπόθεση εφαρμογής των παρακάτω όρων: 

2) 2.1 Ταχυδρομική αποστολή της ηλεκτρονικά συ- 
ναφθείσας σύμβασης στο Υπ. Εσωτερικών, Δημόσιας 
Διοίκησης και Αποκέντρωσης. 

2.2 Σε περίπτωση αποχώρησης, παραίτησης, διακοπής 
κ,λπ. της σύμβασης μίσθωσης έργου με πρωτοβουλία 
του συμβασιούχου, δεν θα συναφθεί νέα σύμβαση με 
νέο άτομο, χωρίς την προηγούμενη έγκριση του Υπ. 
Εσωτερικών, Δημόσιας Διοίκησης και Αποκέντρωσης, το 
οποίο θα πρέπει να έχει ενημερωθεί από την αρμόδια 
υπηρεσία των ΟΤΑ Α' και Β' βαθμού. Σε διαφορετική 
περίπτωση το Υπ. Εσωτερικών, Δημόσιας Διοίκησης και 
Αποκέντρωσης δεν θα κάνει δεκτή τη σύμβαση αλλά 
και δεν θα τη χρηματοδοτήσει. 

3) Τόπος εκτέλεσης του έργου ορίζεται η έδρα του 
οικείου ΚΕΠ. 

4) Η αμοιβή του αναδόχου προσδιορίζεται σύμφωνα 
και με την εγκύκλιο 11123/8.8.2006 ως εξής: 

1) ΚΕΠ με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ- 
ΣΑΕ055/3 του Υπ. Εσωτερικών, Δημόσιας Διοίκησης 
και Αποκέντρωσης, με μηνιαία αμοιβή συμβασιούχου 
880,00 €. 

2) ΚΕΠ με χρονική διάρκεια λειτουργίας μεγαλύτε¬ 
ρη των 24 μηνών: χρηματοδότηση αττό τον τακτικό 
προϋπολογισμό ενώ για το ύψος της μηνιαίας αμοιβής 
αντιστοιχούν οι εξής υποπεριπτώσεις: 

2.1 Ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
αποζημίωση 880,00 €. 

2.2 Ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμβάνει 
μηνιαία αποζημίωση 1.000,00 € (με ημερομηνία έναρξης 
του δικαιώματος αυτού του ύψους αμοιβής 1.2.2005). 

5) Η ανωτέρω σύμβαση λήγει αυτοδίκαια από τη χρο¬ 
νική στιγμή που θα στελεχωθεί το ΚΕΠ του Ο.Τ.Α. με 
μόνιμο προσωπικό, ανεξαρτήτως της διάρκειας ισχύος 
της. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 20 Ιουλίου 2007 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 75427/5832 (2) 

Έγκριση σύναψης σύμβασης μίσθωσης έργου στο Κέ¬ 
ντρο Εξυπηρέτησης Πολιτών ΚΕΠ του Δήμου Πρε- 
σπών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων: 

α) 31 του ν. 3013/2002, 

β) 15 παρ. 1 του ν. 3260/2004, 

γ) 6 του ν. 2527/1997. 

2) Την από 13.1.2004 γνωμοδότηση της ΚΕΔΚΕ. 

3) Τα υπ’ αριθμ. ΟΔΕΚΕΠ/6901/8.9.2005, Φ.7/2/7772/ 
ΟΔΕΚΕΠ/14.10.2005, Φ.10307/17.5.2006, Φ.7 ΟΔΕΚΕΠ/11123/ 
8.5.2006 έγγραφα του Υπ. Εσωτερικών, Δημόσιας 
Διοίκησης και Αποκέντρωσης, με τα οποία παρέχονται 
διευκρινήσεις και οδηγίες για τη συμπλήρωση των συμ¬ 
βάσεων των ΚΕΠ. 

4) Το υπ’ αριθμ. ΔΟΛΚΕΠ/Φ4/203/15093/13.6.2007 έγγρα¬ 
φο του Υφυπουργού Εσωτερικών, Δημόσιας Διοίκησης 
και Αποκέντρωσης Απόστολου Ανδρεουλάκου, το οποίο 
αφορά στην κατανομή Συμβάσεων μίσθωσης έργου εξά- 
μηνης διάρκειας σε ΚΕΠ των οποίων οι συμβάσεις λή¬ 
γουν κατά τη χρονική περίοδο 1.7.2007 έως 31.7.2007 και 
σύμφωνα με τις οδηγίες του οποίου θα πρέπει να συνα- 
φθούν οι κατανεμηθείσες συμβάσεις, αποφασίζουμε: 

1) Εγκρίνουμε τη σύναψη δύο (2) συμβάσεων μίσθωσης 
έργου από το Δήμο Πρεσπών διάρκειας 6 μηνών, με την 
προϋπόθεση εφαρμογής των παρακάτω όρων: 

2) 2.1 Ταχυδρομική αποστολή της ηλεκτρονικά συ- 
ναφθείσας σύμβασης στο Υπ. Εσωτερικών, Δημόσιας 
Διοίκησης και Αποκέντρωσης. 

2.2 Σε περίπτωση αποχώρησης, παραίτησης, διακοπής 
κ.λπ. της σύμβασης μίσθωσης έργου με πρωτοβουλία 
του συμβασιούχου, δεν θα συναφθεί νέα σύμβαση με 
νέο άτομο, χωρίς την προηγούμενη έγκριση του Υπ. 
Εσωτερικών, Δημόσιας Διοίκησης και Αποκέντρωσης, το 
οποίο θα πρέπει να έχει ενημερωθεί από την αρμόδια 
υπηρεσία των ΟΤΑ Α' και Β' βαθμού. Σε διαφορετική 
περίπτωση το Υπ. Εσωτερικών, Δημόσιας Διοίκησης και 
Αποκέντρωσης δεν θα κάνει δεκτή τη σύμβαση αλλά 
και δεν θα τη χρηματοδοτήσει. 

3) Τόπος εκτέλεσης του έργου ορίζεται η έδρα του 
οικείου ΚΕΠ. 

4) Η αμοιβή του αναδόχου προσδιορίζεται σύμφωνα 
και με την υπ’ αριθμ. 11123/8.8.2006 εγκύκλιο ως εξής: 

1) ΚΕΠ με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ- 
ΣΑΕ055/3 του Υπ. Εσωτερικών, Δημόσιας Διοίκησης 
και Αποκέντρωσης, με μηνιαία αμοιβή συμβασιούχου 
880,00 €. 

2) ΚΕΠ με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 
πολογισμό ενώ για το ύψος της μηνιαίας αμοιβής αντι¬ 
στοιχούν οι εξής υποπεριπτώσεις: 


2.1 Ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
αποζημίωση 880,00 €. 

2.2 Ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμβάνει 
μηνιαία αποζημίωση 1.000,00 € (με ημερομηνία έναρξης 
του δικαιώματος αυτού του ύψους αμοιβής 1.2.2005). 

5) Η ανωτέρω σύμβαση λήγει αυτοδίκαια από τη χρονι¬ 
κή στιγμή που θα στελεχωθεί το ΚΕΠ του Ο.Τ.Α. με μόνιμο 
προσωπικό, ανεξαρτήτως της διάρκειας ισχύος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 20 Ιουλίου 2007 
Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. οικ 2633 (3) 

Απαγορευτικά, περιοριστικά και λοιπά ρυθμιστικά μέ¬ 
τρα για την προστασία και διαχείριση επιφανειακών 
και υπόγειων υδάτων του Νομού Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το ν. 1650/1986 «Για την προστασία του περιβάλ¬ 
λοντος» (ΦΕΚ 160/16.10.1986/τ.Α') όπως τροποποιήθηκε 
με το ν. 3010/2002) «Εναρμόνιση του ν. 1650/1986 με τις 
Οδηγίες 97/11/Ε.Ε. και 96/61/Ε.Ε. (ΦΕΚ 91/25.4.2002/τ.Α'). 

2. Το ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (ΦΕΚ 107/30.5.1997/τ.Α'). 

3. Το ν. 3199/2003 «Προστασία και διαχείριση των 
υδάτων - Εναρμόνιση με την Οδηγία 2000/60/ΕΚ του 
Ευρωπαϊκού Κοινοβουλίου και του Συμβουλίου της 23ης 
Οκτωβρίου 2000» (ΦΕΚ 280 /9.12.2003/τ.Α') και ειδικότερα 
το άρθρο 5 παρ. 6. 

4. Το π.δ. 227/12.6.1987 «Χαρακτηρισμός βιοτεχνικών 
και βιομηχανικών επιχειρήσεων ως γεωργικών» (ΦΕΚ 
100/28.6.1987/τ.Α'). 

5. Το π.δ. 60/12.3.1998 «Καθορισμός χωρικής αρμοδιό¬ 
τητας των Τμημάτων Διαχείρισης Υδατικών Πόρων της 
Περιφέρειας» (ΦΕΚ Α' 61/24.3.98 ) 

6. Το π.δ. 51/2.3.2007 «Καθορισμός μέτρων και διαδικα¬ 
σιών για την ολοκληρωμένη προστασία και διαχείριση 
των υδάτων κλπ.» (ΦΕΚ Α' 54/8.3.07) 

7. Την υπ’ αριθμ. Φ/16/6631/1.6.1989 κοινή υπουργική 
απόφαση «Προσδιορισμός κατώτατων και ανώτατων 
ορίων των αναγκαίων ποσοτήτων για την ορθολογική 
χρήση νερού στην άρδευση» (ΦΕΚ 428/2.6.1989/τ.Β'). 

8. Την υπ’ αριθμ. Δ11/Φ.16/8500/22.3.1991 κοινή υπουργι¬ 
κή απόφαση «Προσδιορισμός κατώτατων και ανώτατων 
ορίων των αναγκαίων ποσοτήτων για την ορθολογική 
χρήση νερού στην ύδρευση» (ΦΕΚ 174/26.3.1991/τ.Β'). 

9. Την υπ’ αριθμ. Υ2/2600/2001 κοινή υπουργική από¬ 
φαση «Ποιότητα νερού ανθρώπινης κατανάλωσης» (ΦΕΚ 
892/11.7.20 ΟΙ/τ.Β'). 

10. Τις διατάξεις του άρθρου 90 του κώδικα Νομο¬ 
θεσίας για την Κυβέρνηση και τα Κυβερνητικά όργανα 
που κυρώθηκε με το άρθρο 1° του π.δ. 63/2005 (ΦΕΚ 
Α98/2005). 

11. Την υπ’ αριθμ. οικ. 47630/16.11.2005 κοινή υπουργι¬ 
κή απόφαση «Διάρθρωση της Διεύθυνσης Υδάτων της 
Περιφέρειας» (ΦΕΚ 1688/1.12.2005/τ.Β'). 

12. Την υπ’ αριθμ. 43504/5.12.2005 κοινή υπουργική από¬ 
φαση Κατηγορίες αδειών χρήσης υδάτων και εκτέλεσης 
έργων αξιοποίηση τους, διαδικασία έκδοσης, περιεχό¬ 
μενο και διάρκεια ισχύος αυτών» (ΦΕΚ 1784/20.12.2005/τ, 
Β') 

13. Την υπ’ αριθμ. 43/2004 απόφαση του Νομαρχιακού 
Συμβουλίου Ν. Σερρών, «Απαγορευτικά, περιοριστικά 
και λοιπά ρυθμιστικά μέτρα για την προστασία του 
υδατικού δυναμικού του Νομού Σερρών». 

14. Τις μέχρι σήμερα εκπονηθείσες υδρογεωλογικές, 
υδρολογικές, περιβαλλοντικές, μελέτες διαχείρισης 
ορεινών ρεμάτων και λοιπές μελέτες του επιφανειακού 
και υπόγειου υδατικού δυναμικού του Ν. Σερρών. 

15. Το υπ’ αριθμ. 1257/20.3.2007 έγγραφο της Νομαρ¬ 
χιακής Αυτοδιοίκησης Σερρών, Διεύθυνση Πολεοδομίας 
και Περιβάλλοντος, σχετικά με προτάσεις για επιβολή 
περιοριστικών μέτρων για την προστασία του υδατικού 
δυναμικού του Νομού Σερρών. 

16. Το υπ’ αριθμ. 1035/10.4.2007 έγγραφο της Δ.Ε.Β ν. 
Σερρών σχετικά με την επιβολή περιοριστικών μέτρων 
στις χρήσεις νερού και την εκτέλεση έργων αξιοποίησης 
υδατικών πόρων. 

17. Το υπ’ αριθμ. 460/23.4.2007 έγγραφο του ΕΘΙΑΓΕ, 
Ν. Θεσσαλονίκης, σχετικά με την κατάσταση επιφανει¬ 
ακών υδάτων σε Νομούς της Περιφέρειας Κεντρικής 
Μακεδονίας, αποφασίζουμε: 

Τη λήψη και εφαρμογή απαγορευτικών, περιοριστι¬ 
κών και λοιπών ρυθμιστικών μέτρων στη χρήση των 
επιφανειακών και υπόγειων υδατικών πόρων του Νομού 
Σερρών, τα οποία στοχεύουν στη διατήρηση ή αποκατά¬ 
σταση των επιφανειακών και υπόγειων υδάτων σε πο¬ 
σοτικά και ποιοτικά όρια για την εξασφάλιση του κοινού 
οφέλους και των μελλοντικών αναγκών σε νερό. 

Α1.Έκδοση αδειών - Διαδικασίες 

1. Κάθε έργο που σχετίζεται με απόληψη επιφανειακών 
ή υπόγειων νερών, ρύθμιση (τάφροι, χείμαρροι, ρέματα 
ποτάμια), αποθήκευση (φράγματα, δεξαμενές), καθαρι¬ 
σμός (εξυγίανση, αφαλάτωση) απαιτεί άδεια εκτέλεσης 
ή και χρήσης σύμφωνα με την υπ’ αριθμ. 43504/5.12.2005 
κοινή υπουργική απόφαση. 

2. Η διαδικασία έκδοσης των αδειών εκτέλεσης έρ¬ 
γων υδροληψίας και αδειών χρήσης επιφανειακών και 
υπόγειων υδάτων και αξιοποίησης τους καθώς και τα 
σχετικά δικαιολογητικά που απαιτούνται καθορίζονται 
στην υπ’ αριθμ. 43504/5.12.2005 κοινή υπουργική απόφα¬ 
ση. Η άδεια χορηγείται από την Διεύθυνση Υδάτων της 
Περιφ. Κεντρικής Μακεδονίαςμε απόφαση του Γενικού 
Γραμματέα της Περιφέρειας Κεντρικής Μακεδονίας και 
η ισχύς της δεν μπορεί να υπερβεί τα 10 χρόνια. 

3. Κάθε έργο που εκτελείται χωρίς την σχετική άδεια 
είναι παράνομο. 

4. Όταν υπάρχουν αιτήματα για χρήση νερού σε μία 
περιοχή και δεν υφίστανται οι προϋποθέσεις για την 
χορήγηση πλέον της μια αδείας, θα χορηγείται μία 
άδεια εφόσον οι ενδιαφερόμενοι όλοι μαζί, έχουν την 
προβλεπόμενη καλλιεργήσιμη έκταση, αποστάσεις κ.λπ., 
συγκροτήσουν ομάδα (συμβολαιογραφική πράξη) και 
ορίσουν αρχηγό αυτόν στου οποίου το αγροτεμάχιο 
κατασκευάζεται το έργο. 

5. Η ανόρυξη της γεώτρησης ή του πηγαδιού θα 
εκτελείται σε αγροτεμάχιο που ανήκει στην κυριότητα, 
νομή και κατοχή του ενδιαφερομένου. Η έκταση που 
θα συγκεντρώνει ο ενδιαφερόμενος για τη χορήγηση 


άδειας ανόρυξης γεώτρησης ή χρήσης νερού θα είναι 
ιδιόκτητη ή μισθωμένη κατ’ ελάχιστο για εξαετία με 
συμφωνητικά υπογεγραμμένα από τους συμβαλλόμε¬ 
νους, θεωρημένα για το γνήσιο της υπογραφής καθώς 
και υπογεγραμμένα από τον γεωπόνο της Διεύθυνσης 
Γεωργικής Ανάπτυξης. 

6. Η ποσότητα νερού που θα αντλείται από κάθε έργο 
υδροληψίας (γεώτρηση - πηγάδι -έργο υδροληψίας 
χρήσης επιφανειακού νερού) καθορίζεται στην άδεια 
χρήσης που θα λαμβάνει ο ενδιαφερόμενος προσκομί¬ 
ζοντας τα στοιχεία κατασκευής του έργου. Η ποσότητα 
θα ελέγχεται με υδρό μέτρο που υποχρεωτικά θα τοπο¬ 
θετείται από τον ενδιαφερόμενο, στο σωλήνα εξαγωγής 
του νερού από την υδροληψία και σε σημείο εμφανές 
ώστε να μπορεί να ελεγχθεί από την Υπηρεσία. 

7. Η διαπίστωση της μη τοποθέτησης του υδρομέτρου 
σε οποιοδήποτε έλεγχο του έργου της υδροληψίας θα 
έχει σαν αποτέλεσμα, ανάκληση της άδειας, μη ηλε- 
κτροδότηση του έργου ή τη διακοπή της ηλεκτροδότη- 
σης εφόσον έχει ηλεκτροδοτηθεί καθώς και την επιβολή 
προστίμου. 

8. Η τοποθέτηση του πιεζομετρικού σωλήνα είναι υπο¬ 
χρεωτική τοποθετείται σύμφωνα με τα τεχνικά στοιχεία 
της χορηγηθείσας άδειας και πρέπει να βρίσκεται σε 
λειτουργία ώστε ανά πάσα στιγμή να είναι εφικτή η 
μέτρηση της στάθμης, από την υπηρεσία. 

9. Η μέθοδος άρδευσης και η ποσότητα νερού που 
αναφέρεται στις άδειες είναι δεσμευτική. Η άρδευση 
με σταγόνες είναι υποχρεωτική για τις αρδευόμενες 
εκτάσεις από νέες γεωτρήσεις ή νέες χρήσεις νερού. 

10. Η ποιότητα του νερού το οποίο θα αντλείται από 
ένα έργο υδροληψίας και η καταλληλότητα του για τη 
συγκεκριμένη χρήση, που αναφέρεται στην αίτηση για 
έκδοση άδειας χρήσης νερού, θα εξετάζεται με βάση 
την κείμενη νομοθεσία. 

11. Η ηλεκτροδότηση του έργου υδροληψίας θα γίνεται 
αφού ο ενδιαφερόμενος αποκτήσει την άδεια χρήσης 
νερού σύμφωνα με την υπ’ αριθμ. 43504/5.12.2005 κοινή 
υπουργική απόφαση. 

Α2. Διαδικασία αντικατάστασης υφισταμένων έργων 
υδροληψίας 

Για την αντικατάσταση των νομίμως λειτουργούντων 
έργων υδροληψίας που έχουν αποδεδειγμένα αχρη- 
στευθεί από φυσικά αίτια (πτώση στάθμης ή τοιχωμά¬ 
των κ,λπ.) ή καταστραφεί από τεχνητά αίτια (διάβρω¬ 
ση σωλήνων, εγκλωβισμός αντλητικού κλπ.), τηρείται η 
διαδικασία αδειοδότησης όπως αυτή που καθορίζεται 
στην υπ’ αριθμ. 43504/5.12.2005 κοινή υπουργική απόφα¬ 
ση. Κατά τη διαδικασία αυτή η Διεύθυνση Υδάτων θα 
συνεκτιμά τους λόγους αχρήστευσης ή καταστροφής. 
Η αντικατάσταση επιτρέπεται σε όλες τις περιοχές του 
Νομού Σερρών, συμπεριλαμβανομένων και των περιοχών 
όπου ισχύουν απαγορευτικά ή περιοριστικά μέτρα. 

Ειδικότερα μπορεί να αντικατασταθεί έργο, με άδεια 
που εκδόθηκε σύμφωνα με τις διατάξεις του ν. 3199/2003 
ή του ν. 1739/1987 όπως επίσης και έργο αγροτικής 
χρήσης που ηλεκτροδοτήθηκε μέσω του προγράμματος 
αγροτικού εξηλεκτρισμού του Υπουργείου Γεωργίας 
πριν το 1989, μετά από βεβαίωση της αρμόδιας κατά 
χρήση υπηρεσίας, στην οποία θα προσδιορίζονται στοι¬ 
χεία του έργου και ο χρόνος έναρξης του εξηλεκτρισμού 
του. Η σχετική άδεια θα εκδίδεται εφόσον πληρούνται 
οι παρακάτω προϋποθέσεις: 

1. Η θέση της νέας γεώτρησης ή πηγαδιού θα προσδι¬ 
ορίζεται σε μικρή απόσταση από την υφισταμένη (έως 
15 μ.) εκτός αν αιτιολογείται η περαιτέρω απομάκρυνση, 
ιδιαίτερα σε περιπτώσεις όπου υπάρχουν άλλες γεω¬ 
τρήσεις σε μικρή απόσταση από το υφιστάμενο έργο. 

2. Το νέο έργο υδροληψίας θα έχει τα ίδια τεχνικά 
χαρακτηριστικά με το παλιό, εκτός αν άλλως καθορίσει 
αιτιολογημένα η αρμόδια υπηρεσία για την άδεια που 
θα εκδόσει. 

3. Δεν θα χορηγείται άδεια αντικατάστασης υφιστά¬ 
μενης γεώτρησης όταν αυτή έχει αποσωληνωθεί ή έχει 
επιχωθεί και επομένως δεν είναι δυνατό να διαπιστωθεί 
η ύπαρξη της. 

4. Το έργο υδροληψίας (π.χ. γεώτρηση) που αντικα¬ 
θίσταται με την προαναφερθείσα διαδικασία, θα κατα- 
στρέφεται με δαπάνη του ενδιαφερομένου και δεν θα 
λαμβάνεται υπόψη στον καθορισμό των θέσεων των 
νέων γεωτρήσεων, εκτός και αν η Υπηρεσία ορίσει 
διαφορετικά. Ο ενδιαφερόμενος μετά την λειτουργία 
της νέας υδροληψίας θα προσκομίζει στην υπηρεσία 
υπεύθυνη δήλωση του ν. 1599/1986 με το γνήσιο της 
υπογραφής, για την πραγματοποίηση της καταστρο¬ 
φής της. 

5. Κατά την χορήγηση άδειας για αντικατάσταση υφι¬ 
στάμενης αρδευτικής γεώτρησης είναι υποχρεωτική η 
αλλαγή της μεθόδου άρδευσης στη μέθοδο με σταγό¬ 
νες, στις καλλιέργειες, όπου αυτό είναι εφικτό. 

Α3. Διαδικασία ανανέωσης αδειών χρήσης νερού 
έργων υδροληψίας 

Η διαδικασία ανανέωσης των αδειών γίνεται σύμφωνα 
με τα όσα προβλέπονται στην υπ’ αριθμ. 43504/5.12.2005 
κοινή υπουργική απόφαση, άρθρο 3, χωρίς να ληφθεί 
υπόψη η απόσταση άλλων έργων υδροληψίας εφόσον 
δεν υπάρχει διαφοροποίηση στους όρους της παλιάς 
άδειας (στρεμματική έκταση, ποσότητα, χρήση κ.λπ.). 
Σε περίπτωση που προκύπτει διαφοροποίηση των όρων 
της παλιάς άδειας εφαρμόζονται οι παρακάτω παρά¬ 
γραφοι Α5, Α6. 

Α4. Διαδικασία επέκτασης αδειών χρήσης νερού 
έργων υδροληψίας 

Η διαδικασία επέκτασης των αδειών (στρέμματα, πο¬ 
σότητα) γίνεται σύμφωνα με τα όσα προβλέπονται στην 
υπ’ αριθμ. 43504/5.12.2005 κοινή υπουργική απόφαση, 
λαμβάνοντας υπόψη τους κατά τόπους περιορισμούς. 

Α5. Διαδικασία αλλαγής χρήσης νερού έργων υδρο¬ 
ληψίας 

Η διαδικασία αλλαγής χρήσης νερού των αδειών γίνε¬ 
ται σύμφωνα με τα όσα προβλέπονται στην υπ’ αριθμ. 
43504/5.12.2005 κοινή υπουργική απόφαση, λαμβάνοντας 
υπόψη τους κατά τόπους περιορισμούς και όρους που 
προβλέπονται για τη ζητούμενη χρήση. 

Α6. Καθαρισμός υφισταμένων έργων υδροληψίας, 
δοκιμαστική άντληση. 

Ο καθαρισμός έργου υδροληψίας και ανάπτυξη τους 
με χρήση κομπρεσέρ καθώς και η δοκιμαστική άντληση 
με αντλητικό συγκρότημα, προκειμένου να διαπιστω¬ 
θεί ή να αξιολογηθεί η δυναμικότητα στις υδροληψίας, 
δεν υπόκειται στην διαδικασία έκδοσης αδείας. Ο εν¬ 
διαφερόμενος υποχρεούται να ενημερώσει εγγράφως 
την Διεύθυνση Υδάτων νωρίτερα από την έναρξη των 
εργασιών ώστε η υπηρεσία αν το κρίνει απαραίτητο να 
παρακολουθήσει στις εργασίες αυτές. 


Α8. Τήρηση όρων Αδειας - Κυρώσεις 

Ο ενδιαφερόμενος υποχρεούται να εφαρμόσει όρους 
τους και τους περιορισμούς που αφορούν τα τεχνικά 
χαρακτηριστικά του έργου υδροληψίας στις αυτά ανα¬ 
γράφονται στην άδεια π.χ. για κατασκευή γεώτρησης 
είναι: η ακριβής θέση (συντεταγμένες X, Ψ), ο αριθμός 
του αγροτεμαχίου, το βάθος, η διάμετρος των σωλή¬ 
νων, η ελάχιστη απόσταση από γειτονικές γεωτρήσεις, 
η μέγιστη αντλούμενη ποσότητα νερού, η τοποθέτηση 
πιεζομετρικού σωλήνα και υδρομέτρου κ.ά. Επίσης υπο- 
χρεούται να επιδείξει την άδεια στον κατασκευαστή 
του έργου για να λάβει γνώση του περιεχομένου στις 
και να συμμορφωθεί με στις όρους στις καθώς και να 
υπάρχει αντίγραφο αυτής κατά την διαδικασία κατα¬ 
σκευής επιτόπου του έργου. 

Αρμοδιότητα και ευθύνη για την παρακολούθηση και 
τον έλεγχο της τήρησης των όρων και των αδειών, τόσο 
της χρήσης όσο και της εκτέλεσης έργου αξιοποίησης 
υδατικών πόρων έχει η Διεύθυνση Υδάτων συνεπικου- 
ρούμενη κατά περίπτωση από στις Νομαρχιακές Υπη¬ 
ρεσίες και τα Αστυνομικά Όργανα (ν.δ. 1277/1972 αρθ. 
11 παρ. β). 

Η μη τήρηση των όρων στις άδειας θα επισύρει διοι¬ 
κητικές και ποινικές κυρώσεις σύμφωνα με τα άρθρα 
13 και 14 του ν. 3199/2003. 

Β. ΑΠΑΓΟΡΕΥΤΙΚΑ ΜΕΤΡΑ 

1. Απαγορεύεται η κατασκευή ιδιωτικού έργου υδρολη¬ 
ψίας (ανόρυξη γεώτρησης ή πηγαδιού κτλ.) σε απόσταση 
μικρότερη των 500 ιπ από γεωτρήσεις και πηγές, των 
οποίων τα νερά χρησιμοποιούνται για την αντιμετώπιση 
υδρευτικών αναγκών Δήμων, Κοινοτήτων και οικισμών, 
εκτός των περιπτώσεων εκείνων στις οποίες τεκμηριώ¬ 
νεται από τη Μελέτη Περιβαλλοντικών Επιπτώσεων ότι, 
υδρογεωλογικά δεν επέρχεται επηρεασμός των υφι¬ 
στάμενων υδρογεωτρήσεων και μετά από τη σύμφωνη 
γνώμη των αρμόδιων φορέων (ΔΕΥΑ ή ΟΤΑ κ.λπ.). 

2. Απαγορεύεται η ανόρυξη γεώτρησης ή πηγαδιού, 
των οποίων το νερό προορίζεται για πόση και οικιακή 
χρήση, βιομηχανική χρήση παρασκευής - συσκευασίας 
τροφίμων και αγροτοβιομηχανική χρήση σε απόσταση 
μικρότερη των 1.000 ιτι από εν ενεργεία Χώρους Υγει¬ 
ονομικής Ταφής Απορριμμάτων (ΧΥΤΑ), χωματερές και 
από χώρους εναπόθεσης αστικών υγρών αποβλήτων 
και βιομηχανικών στερεών και υγρών αποβλήτων και 
σε απόσταση μικρότερη των 500 ιπ από δημόσια κοι¬ 
μητήρια. 

3. Απαγορεύεται η ανόρυξη γεώτρησης ή πηγαδιού 
καθώς και η κατασκευή έργου αξιοποίησης γεωθερμικού 
πεδίου, σε απόσταση μικρότερη των 1.000 ιπ από θερμές 
ή ιαματικές πηγές χωρίς την έγκριση στις αρμόδιας υπη¬ 
ρεσίας του Ε.Ο.Τ., η οποία λαμβάνεται κατά το στάδιο 
στις Έγκρισης των Περιβαλλοντικών Όρων. 

4. Απαγορεύεται η ανόρυξη γεώτρησης καθώς και η 
ανανέωση άδειας, όταν οι ανάγκες σε νερό μπορούν να 
καλυφθούν από συλλογικό δίκτυο αντίστοιχης χρήσης 
νερού. 

5. Απαγορεύεται η ανόρυξη αρδευτικής γεώτρησης ή 
πηγαδιού σε περιοχές που αρδεύονται από συλλογικά 
αρδευτικά δίκτυα που λειτουργούν με ευθύνη των Ορ¬ 
γανισμών Εγγείων Βελτιώσεων, Συνεταιρισμών, Δήμων, 
Κοινοτήτων και άλλων συλλογικών φορέων, με εξαί¬ 
ρεση στις ειδικές καλλιέργειες (θερμοκήπια, φυτώρια, 
κηπευτικά κ.ά.), οι οποίες χρειάζονται νερό κατά τη 

χρονική περίοδο που τα συλλογικά αρδευτικά δίκτυα 
δεν λειτουργούν και με την προϋπόθεση ότι ο φορέας 
διοίκησης του συλλογικού αρδευτικού δικτύου συμφωνεί 
για την ανόρυξη γεώτρησης, όπως ορίζει η υπ’ αριθμ. 
145498/1986 απόφαση του Υπουργείου Γεωργίας. 

6. Απαγορεύεται η ανόρυξη γεώτρησης ή πηγαδιού 
εντός του εγκεκριμένου ρυμοτομικού σχεδίου και η ανα¬ 
νέωση ή αντικατάσταση αυτών σε ζώνες που εκ των 
υστέρων εντάχθηκαν σε αυτό, αλλά και στις περιοχές 
εντός ορίων οικισμών, όπου δεν υπάρχει ρυμοτομικό 
σχέδιο. 

7. Απαγορεύεται η ανόρυξη αρδευτικής γεώτρησης ή 
πηγαδιού σε περιοχές που έχουν κηρυχθεί ή βρίσκονται 
σε αναδασμό, σύμφωνα με το ν. 674/1977, μέχρι την ολο¬ 
κλήρωση των σχετικών διαδικασιών, δηλαδή μέχρι την 
παραλαβή των νέων αγροτεμαχίων από τους ιδιοκτήτες, 
χωρίς άδεια από την επιτροπή αναδασμού. 

8. Απαγορεύεται η ανόρυξη γεώτρησης ή πηγαδιού 
καθώς και η κατασκευή έργου αξιοποίησης γεωθερμικού 
πεδίου σε απόσταση μικρότερη των 20 μέτρων από 
αγωγούς καυσίμων και αγωγούς φυσικού αερίου. 

9. Απαγορεύεται η ανόρυξη υδρευτικής γεώτρησης 
ακόμα και στις περιπτώσεις βεβαιωμένης αδυναμίας 
του δημοτικού ή κοινοτικού συλλογικού υδρευτικού δι¬ 
κτύου να καλύψει τις υδρευτικές ανάγκες κατοικίας ή 
επαγγελματικής στέγης, αν δεν υπάρχουν πολεοδομική 
άδεια και σαφείς αποδείξεις κατασκευής τους. 

10. Απαγορεύεται η απόρριψη βοθρολυμάτων εντός 
κλειστών λεκανών απορροής όπου λειτουργούν υδρευ¬ 
τικές γεωτρήσεις, καθώς και στις κοίτες ροής των τα- 
φρών (αρδευτικών ή στραγγιστικών), ρεμάτων, χειμάρ- 
ρων, ποταμών κ.λπ. 

11. Απαγορεύεται η απόπλυση (ξέπλυμα) των ψεκαστι- 
κών από τα υπολείμματα των γεωργικών φαρμάκων κλπ 
στους χώρους πλησίον των κρουνών ή καταρρακτών 
παροχής νερού πληρότητας των ψεκαστικών, οι οποίοι 
συνήθως υφίστανται δίπλα στις κοίτες τάφρων, ρεμά¬ 
των, χειμάρρρων κλπ, ώστε να αποτρέπεται ο κίνδυνος 
ρύπανσης των επιφανειακών υδάτων. 

Β1. Αποστάσεις γεωτρήσεων 

1. Στο Νομό Σερρών υπάρχουν οι παρακάτω λεκάνες 
απορροής: 

Α. Λεκάνη Στρυμόνα Κ.Α. 11 

Β. Λεκάνη Αγγίτη Κ.Α. 12 

2. Μεταξύ των νέων και υφιστάμενων έργων υδρολη¬ 
ψίας οι ελάχιστες αποστάσεις ορίζονται ως εξής: 

500 μέτρα από υφιστάμενη δημοτική υδρευτική 
γεώτρηση 

300 μέτρα από υφιστάμενη γεώτρηση οποιοσδήποτε 
άλλης κατηγορίας χρήσης νερού εκτός της δημοτικής 
υδρευτικής 

Στην περίπτωση που επιβάλλεται ανόρυξη γεώτρη¬ 
σης σε απόσταση μικρότερη από 500 μέτρα από την 
Δημοτική, πρέπει να τεκμηριώνεται με υδρογεωλογική 
μελέτη, πρέπει να διασφαλίζεται η λειτουργία της υφι¬ 
στάμενης, να υπάρχει η σύμφωνη γνώμη του φορέα 
της υφιστάμενης ή σε αντίθετη περίπτωση να αποζη¬ 
μιώνεται ανάλογα. 

Οι παραπάνω αποστάσεις σε περίπτωση αδυναμίας 
επιβολής τους μπορούν να αυξομειωθούν κατά 5% κατά 
την κρίση της Υπηρεσίας που χορηγεί την άδεια. 

3. Οι ελάχιστες αποστάσεις των γεωτρήσεων από 
δρόμους ορίζονται: 


α) 60 μέτρα από τον άξονα αυτοκινητόδρομου, 
β) 45 μέτρα από τον άξονα εθνικού δρόμου, 
γ) 20 μέτρα από τον άξονα επαρχιακού δρόμου και 
δρόμου εξυπηρέτησης των αυτοκινητοδρόμων. 

δ) 6 μέτρα από τα όρια κοινοτικού ή αγροτικού δρό¬ 
μου. ε) 15 μέτρα ελάχιστη απόσταση από το όριο απολ- 
λοτριωμένης ζώνης σιδηροδρομικής γραμμής. 

στ) 20 μέτρων από αγωγούς καυσίμων και αγωγούς 
φυσικού αερίου. 

ζ) 20 μέτρα τουλάχιστον από τις γραμμές μεταφοράς 
ηλεκτρικής ενέργειας. 

Β2. Ζώνες προστασίας 

Εκτός από τις περιοχές και τις ζώνες του Νομού που 
προστατεύονται, σύμφωνα με τον ν. 1650/1986 άρθρο 18, 
19 και 20 αυτού, τα σχετικά προεδρικά διατάγματα και 
τις σχετικές κοινές υπουργικές αποφάσεις, ορίζονται 
ειδικοί όροι προστασίας του υδατικού δυναμικού της 
λίμνης Κερκίνης, όπου για τα νέα αρδευτικά έργα είναι 
υποχρεωτική η εφαρμογή της μεθόδου στάγδην άρδευ¬ 
σης, στις καλλιέργειες, όπου αυτό είναι εφικτό. 

Γ. ΠΕΡΙΟΡΙΣΤΙΚΑ ΜΕΤΡΑ 

Αφορούν την κατασκευή νέων έργων υδροληψίας κα¬ 
θώς και τη χρήση υπογείων και επιφανειακών υδατικών 
πόρων. Για την έκδοση άδειας εκτέλεσης έργου και 
άδειας χρήσης νερού, εκτός από τις γενικές προϋπο¬ 
θέσεις που περιλαμβάνονται στο κεφάλαιο Α, πρέπει 
να πληρούνται οι παρακάτω ειδικοί κατά περιοχές και 
κατά χρήση όροι: 

Γ1Ι.Ύδρευση 

1. Οι γεωτρήσεις των συλλογικών υδρευτικών δικτύων 
είναι έργα προτεραιότητας. 

2. Για της δημοτικές γεωτρήσεις αλλά και τις άλλες 
προαναφερόμενες περιπτώσεις υδρευτικής γεώτρησης 
η άδεια χρήσης νερού για ύδρευση θα χορηγείται αφού 
πιστοποιηθεί ότι το νερό συμφωνεί με τις παραμέτρους 
της υπ’ αριθμ. Υ2/2600/2001 κοινής υπουργικής απόφα¬ 
σης «Ποιότητα νερού ανθρώπινης κατανάλωσης». 

3. Κριτήριο για τη χορήγηση άδειας εκτέλεσης έργου 
υδροληψίας και χρήσης νερού αποτελεί ο σκοπός και 
η ποσότητα του απαιτούμενου νερού, κατά περίπτωση. 
Γ ια την ανόρυξη υδρευτικής γεώτρησης σε μεμονωμένες 
εκτός σχεδίου οικίες χορηγείται άδεια εκτέλεσης έργου 
υδροληψίας και χρήσης νερού ανά πέντε τουλάχιστον 
οικίες που βρίσκονται σε ακτίνα 300μ. εφόσον δεν είναι 
δυνατόν να υδροδοτηθούν από συλλογικό δίκτυο. Στην 
περίπτωση αυτή απαιτείται απόφαση του Δημοτικού 
Συμβουλίου από την οποία θα προκύπτει ότι ο Δήμος 
αδυνατεί να καλύψει τις ανάγκες τους. Στις περιπτώ¬ 
σεις που ο όρος αυτός δεν πληρείται είναι δυνατή η 
χορήγηση άδειας σε μικρότερο αριθμό οικιών. Σε πε¬ 
ρίπτωση που δύο ή περισσότερες οικίες βρίσκονται σε 
μικρή απόσταση μικρότερη των 300μ, είναι δυνατή η 
χορήγηση άδειας συλλογικής. 

Γ2. Αγροτική χρήση 
Γ2.1. Άρδευση: 

• Για τη χορήγηση άδειας εκτέλεσης έργου υδροληψί¬ 
ας και χρήσης νερού (ανόρυξης αρδευτικής γεώτρησης) 
απαιτείται ελάχιστη καλλιεργήσιμη έκταση: 

Γ ια γεώτρηση μέχρι 5" 2 στρέμματα 

Για γεώτρηση μεγαλύτερη των 5" 15 στρέμματα 
Το αγροτεμάχιο στο οποίο θα ανορυχθεί πρέπει να 
είναι ιδιόκτητο. 

Με τον όρο ιδιόκτητο αγροτεμάχιο εννοείται κυριότη¬ 
τα, χρήση, νομή, με τίτλο ιδιοκτησίας (τίτλος, διαθήκη, 
γονική παροχή, δωρεά, αγοροπωλησία κ.τ.λ.) ή ενοικια- 
στήριο συμβόλαιο ΙΟετίας σε τύπο συμβολαιογραφικού 
εγγράφου με μεταγραφή στο Υποθηκοφυλακείο στο 
οποίο πρέπει να αναφέρεται ότι επιτρέπεται η ανόρυξη 
γεώτρησης. Η μίσθωση των υπόλοιπων αγροτεμαχίων 
πρέπει να είναι διάρκειας 10 ετών και να πιστοποιείται 
με συμβολαιογραφικές πράξεις (μεταγραφές στο υπο¬ 
θηκοφυλακείο). 

• Οι παραπάνω στρεμματικές εκτάσεις μπορούν να 
μειώνονται κατά 5% κατά την κρίση της αδειοδοτούσας 
υπηρεσίας. 

• Στην περίπτωση που ο ενδιαφερόμενος (φυσικό 
πρόσωπο ή ομάδα) είναι κατά κύριο επάγγελμα αγρό¬ 
της, όπως ορίζεται από τον Καν. 950/1997, γεγονός που 
πιστοποιείται με το αντίγραφο της φορολογικής του 
δήλωσης (δήλωση οικογενειακού εισοδήματος) για το 
προηγούμενο οικονομικό έτος, ισχύουν τα της προη¬ 
γούμενης παραγράφου, με τη διαφορά ότι τα μισθωτή¬ 
ρια των μη ιδιόκτητων αγροτεμαχίων, μπορεί να είναι 
θετούς διάρκειας θεωρημένα για το γνήσιο της υπο¬ 
γραφής καθώς και υπογεγραμμένα από το Γεωπόνο της 
Δ/νσης Γεωργικής Ανάπτυξης . Ο αγρότης που λαμβάνει 
την άδεια εκτέλεσης έργου υδροληψίας και χρήσης 
νερού υποχρεούται να καταθέσει στην αδειοδοτούσα 
υπηρεσία νέα μισθωτήρια για αγροτεμάχια ίσης του¬ 
λάχιστον έκτασης με τα αρχικώς μισθωμένα, κατά το 
τελευταίο έτος της 6 ετίας, διαφορετικά η άδεια χρήσης 
νερού ανακαλείται 

Γ2.2. Αγροτική χρήση σε επιδοτούμενες εκμεταλλεύ¬ 
σεις 

Για τη χορήγηση άδειας εκτέλεσης έργου υδροληψίας 
και χρήσης νερού (ανόρυξης γεώτρησης) στους αγρότες 
που εντάσσονται σε αναπτυξιακά προγράμματα που 
χρηματοδοτούνται από την Ευρωπαϊκή Ένωση (Καν. 
950/1997 κ.ά.) απαιτείται η προσκόμιση βεβαίωσης της 
Διεύθυνσης Γεωργίας ότι πληρούν τις προϋποθέσεις 
ένταξης. Μετά την εκτέλεση του έργου υδροληψίας και 
εντός ενός έτους από την έκδοση της σχετικής άδειας, 
ο αγρότης υποχρεούται να καταθέσει στην αδειοδο- 
τούσα υπηρεσία αντίγραφο της απόφασης έγκρισης 
του Σχεδίου Βελτίωσης της γεωργικής του εκμετάλ¬ 
λευσης. 

Γ2.3. Άρδευση θερμοκηπίου ή φυτωρίου 

Γ ια τη χορήγηση άδειας εκτέλεσης έργου υδροληψίας 
και χρήσης νερού (ανόρυξης γεώτρησης) για την 
άρδευση θερμοκηπίου ή φυτωρίου απαιτείται ελάχιστη 
έκταση 1 στρέμματος για καλλιέργεια ανθοκομικών και 
καλλωπιστικών φυτών ή πολλαπλασιαστικού υλικού 
και 2 στρεμμάτων για οποιαδήποτε άλλη καλλιέργεια. 
Επιπλέον απαιτείται εκτός των άλλων δικαιολογητικών, 
η ύπαρξη εγκαταστάσεων του θερμοκηπίου ή σαφείς 
αποδείξεις άμεσης εγκατάστασης αυτού ή άδεια 
εγκατάστασης φυτωρίου ή πρόσθετα δικαιολογητικά 
κατά την κρίση της αδειοδοτούσας υπηρεσίας. 

Γ2.4. Κτηνοτροφία 

Για τη χορήγηση άδειας εκτέλεσης έργου υδροληψίας 
και χρήσης νερού (ανόρυξης γεώτρησης) για την κάλυψη 
των αναγκών σε νερό των πτηνοτροφικών και κτηνοτρο- 
φικών εκμεταλλεύσεων, καθώς και των εκτροφείων θη¬ 
ραμάτων και άλλων ζώων, απαιτείται εκτός των άλλων 
δικαιολογητικών, η άδεια εγκατάστασης της μονάδας, 


ή η άδεια λειτουργίας της υφιστάμενης επιχείρησης 
εφόσον αυτή ήδη λειτουργεί, η Απόφαση Έγκρισης Πε¬ 
ριβαλλοντικών Όρων της μονάδας παράλληλα με την 
Ε.Π.Ο. της γεώτρησης και δήλωση του ν. 1599/1986 ότι 
το νερό θα χρησιμοποιηθεί μόνο για την κάλυψη των 
αναγκών της μονάδας. 

Γ2.5. Υδατοκαλλιέργεια 

Γ ια τη χορήγηση άδειας εκτέλεσης έργου υδροληψίας 
και χρήσης νερού (ανόρυξης γεώτρησης) για την κάλυψη 
των αναγκών σε νερό των ιχθυοκαλλιεργειών, καλλι¬ 
εργειών οστρακοειδών και λοιπών υδατοκαλλιεργειών, 
απαιτείται εκτός των άλλων δικαιολογητικών, η άδεια 
εγκατάστασης της μονάδας, ή η άδεια λειτουργίας της 
υφιστάμενης επιχείρησης εφόσον αυτή ήδη λειτουρ¬ 
γεί, η απόφαση Έγκρισης Περιβαλλοντικών Όρων της 
μονάδας παράλληλα με την Ε.Π.Ο. της γεώτρησης και 
δήλωση του ν. 1599/1986 ότι το νερό θα χρησιμοποιηθεί 
μόνο για την κάλυψη των αναγκών της μονάδας. 

Γ2.6. Αγροτοβιομηχανία 

Για τη χορήγηση άδειας ανόρυξης γεώτρησης για την 
κάλυψη των αναγκών σε νερό των αγροτοβιομηχανι- 
ών και των αγροβιοτεχνιών, (κατάλογος π.δ. 227/1987) 
απαιτείται εκτός των άλλων δικαιολογητικών, η άδεια 
εγκατάστασης της μονάδας, ή η άδεια λειτουργίας της 
υφιστάμενης επιχείρησης εφόσον αυτή ήδη λειτουρ¬ 
γεί, η Απόφαση Έγκρισης Περιβαλλοντικών Όρων της 
μονάδας παράλληλα με την Ε.Π.Ο. της γεώτρησης και 
δήλωση του ν. 1599/1986 ότι το νερό θα χρησιμοποιηθεί 
μόνο για την κάλυψη των αναγκών της μονάδας. 

Γ2.7. Ειδικά έργα 

Τέτοια έργα είναι τα έργα υδροληψίας των οποίων το 
νερό θα χρησιμοποιηθεί για την κάλυψη των αναγκών 
των τεχνητών λειμώνων, των αναδασωτέων εκτάσεων, 
των εκπαιδευτικών και ερευνητικών δημοσίων ιδρυμάτων 
κ.α. Γ ια την αδειοδότηση των έργων αυτών απαιτούνται 
ειδικά δικαιολογητικά που ορίζονται κατά περίπτωση 
από την αδειοδοτούσα υπηρεσία. 

Γ3. Βιομηχανική χρήση 

Γ ια τη χορήγηση άδειας ανόρυξης γεώτρησης για την 
κάλυψη των αναγκών σε νερό που χρησιμοποιείται στη 
γραμμή παραγωγής των βιομηχανιών και των βιοτεχνι¬ 
ών, συμπεριλαμβανομένων και των επιχειρήσεων του 
π.δ. 227/1987, απαιτείται η απόφαση Έγκρισης Περιβαλ¬ 
λοντικών Όρων της μονάδας, η άδεια εγκατάστασης 
της μονάδας ή της άδειας λειτουργίας της υφιστάμενης 
επιχείρησης εφόσον αυτή ήδη λειτουργεί, παράλληλα με 
την Ε.Π.Ο. της γεώτρησης και δήλωση του ν. 1599/1986 
ότι το νερό θα χρησιμοποιηθεί μόνο για την κάλυψη 
των αναγκών της μονάδας. 

Γ4. Ενεργειακή χρήση 

Γ ια τη χορήγηση άδειας αξιοποίησης υδατικών πόρων 
για ενεργειακή χρήση, όπως υδροηλεκτρικοί σταθμοί και 
γεωθερμία, απαιτούνται τα δικαιολογητικά που προσ¬ 
διορίζονται από την αντίστοιχη ειδικότερη νομοθεσία 
αυτών των έργων. 

Γ5. Αναψυχή (για χρήση πλην της ύδρευσης) 

Γ ια τη χορήγηση άδειας έργων υδροληψίας και χρή¬ 
σης νερού σε δραστηριότητες που σχετίζονται με αθλη¬ 
τισμό ή αναψυχή όπως πισίνες, κολυμβητήρια δημόσιας 
χρήσης, κολύμβηση, ιστιοπλοΐα, ερασιτεχνική αλιεία, 
γκολφ, χλοοτάπητες γηπέδων κ.τ.λ. τα δικαιολογητικά 
που απαιτούνται είναι: 

• αυτά που προβλέπονται στην υπ’ αριθμ. 43504/2005 
κοινή υπουργική απόφαση. 

• η άδεια εγκατάστασης της δραστηριότητας. 

• όσα προσδιορίζονται από την αντίστοιχη ειδικότερη 
νομοθεσία του ΕΟΤ. 

• ειδικά δικαιολογητικά που ορίζονται κατά περίπτω¬ 
ση από την αδειοδοτούσα υπηρεσία. 

Γ6. Πολλαπλή χρήση 

Για τη χορήγηση άδειας έργου υδροληψίας, προκει- 
μένου να καλυφθούν ανάγκες σε νερού περισσότερο 
της μίας χρήσης, καθώς και για άλλη χρήση που δεν 
εντάσσεται στις προαναφερόμενες χρήσεις, απαιτεί¬ 
ται η απόφαση Έγκρισης Περιβαλλοντικών Όρων της 
δραστηριότητας ή έργου, εφόσον το έργο εμπίπτει σε 
έργα και δραστηριότητες της υπ’ αριθμ. 69269/5387/1990 
κοινής υπουργικής άδειας, η άδεια ίδρυσης ή εγκατά¬ 
στασης της μονάδας ή του έργου, τα δικαιολογητικά 
που προβλέπονται για την κάθε επιμέρους χρήση, και 
δήλωση του ν. 1599/1986 ότι το νερό θα χρησιμοποιηθεί 
μόνο για την κάλυψη των αναγκών, όπως αυτές προσ¬ 
διορίζονται από την άδεια χρήσεων νερού. Επισημαίνε- 
ται ότι κατά την διαδικασία αδειοδότησης πολλαπλής 
χρήσης λαμβάνονται υπόψη οι περιορισμοί και όροι που 
αφορούν την κάθε χρήση χωριστά 

Γ7. Εμφιάλωση 

Γ ια την χορήγηση άδειας έργου υδροληψίας από επι¬ 
χειρήσεις εμφιάλωσης πόσιμου νερού τα δικαιολογη- 
τικά που απαιτούνται (εκτός αυτών που προβλέπονται 
στην υπ’ αριθμ. 43504/2005 κοινή υπουργική απόφαση) 
είναι η άδεια εγκατάστασης της μονάδας ή η άδεια 
λειτουργίας της υφιστάμενης επιχείρησης εφόσον αυτή 
ήδη λειτουργεί, και για την έκδοση άδειας χρήσης ανα¬ 
λύσεις ενός έτους (4 εποχές) που να πιστοποιούν ότι 
το νερό συμφωνεί με τις παραμέτρους της υπ’ αριθμ. 
Υ2/2600/2001 κοινής υπουργικής απόφασης «Ποιότητα 
νερού ανθρώπινης κατανάλωσης». 

Γ8. Γεωτεχνικές γεωτρήσεις 

Οι γεωτεχνικές γεωτρήσεις που γίνονται για να αξιο¬ 
λογηθεί το υπέδαφος με σκοπό την υλοποίηση τεχνικού 
έργου ή κτιριακής κατασκευής δεν απαιτούν άδεια, δεν 
φέρουν παραμένουσα σωλήνωση και εκτελούνται κα¬ 
τόπιν εγκεκριμένης μελέτης. 

Γ9. Γεωτρήσεις αξιοποίησης γεωθερμικής βαθμίδας 

Οι γεωτρήσεις που γίνονται για ψύξη-θέρμανση εγκα¬ 
ταστάσεων μέσω της αξιοποίησης γεωθερμικής βαθμίδας 
εκτελούνται ύστερα από άδεια της Διεύθυνσης Βιομηχα¬ 
νίας του Νομού Σερρών, με κοινοποίηση στην Διεύθυνση 
Υδάτων, στην οποία θα περιγράφονται λεπτομερώς οι 
τεχνικές προδιαγραφές των γεωτρήσεων. 

Η Διεύθυνση Υδάτων διατηρεί το δικαίωμα ελέγχου 
αυτών των γεωτρήσεων για να αποφευχθεί παράνομη 
χρήση υπόγειου υδροφορέα. 

ΓΙΟ. Ερευνητικές γεωτρήσεις 

Δεν χορηγούνται άδειες για γεωτρήσεις προς 
διερεύνηση αξιοποίησης υπόγειου υδροφορέα. Ο κάθε 
ενδιαφερόμενος τεκμηριώνει το δικαίωμα χρήσης νερού 
με βάση την παρούσα απόφαση και του χορηγείται 
άδεια εκτέλεσης έργου. 

Γεωτρήσεις που απαλλάσσονται από την διαδικασία 
αδειοδότησης είναι όσες εντάσσονται σε ερευνητικά 
προγράμματα και εκτελούνται για ανάγκες ελέγχου 
πιεζομετρίας οπότε φέρουν παραμένουσα σωλήνωση 
ή για ανάγκες ελέγχου κοιτασμάτων οι οποίες δεν σω¬ 
ληνώνονται. 


Οι ανάδοχοι αντίστοιχων ερευνητικών προγραμμάτων 
οφείλουν να ενημερώνουν την Διεύθυνση Υδάτων για 
την εκτέλεση γεωτρητικών εργασιών καθώς και των 
αποτελεσμάτων της έρευνας. 

Γ11. Ειδικά έργα 

Είναι τα έργα υδροληψίας των οποίων το νερό θα 
χρησιμοποιηθεί για την κάλυψη των αναγκών: 

• των τεχνητών λειμώνων 

• των αναδασωτέων εκτάσεων 

• πυρασφάλειας δασικών εκτάσεων 

• των εκπαιδευτικών και ερευνητικών δημοσίων ιδρυ¬ 
μάτων 

• θεματικών πάρκων κ.ά. 

καθώς επίσης τα έργα που αναφέρονται σε ρύθμιση 
ροής ή αποθήκευση νερού όπως: 

• διευθετήσεις ρεμάτων - χειμάρρων - ποταμών 

• φράγματα - λιμνοδεξαμενές - τσιμέντινες ή χωμά¬ 
τινες δεξαμενές - ομβροδεξαμενές κ.άα. 

ή τα έργα καθαρισμού - εξυγίανσης νερού όπως 

• μονάδες επεξεργασίας πόσιμου νερού για απομά¬ 
κρυνση απαγορευτικών παραμέτρων 

• μονάδες αφαλάτωσης κ.λπ. 

Γ ια την αδειοδότηση των έργων αυτών απαιτούνται 
ειδικά δικαιολογητικά που ορίζονται κατά περίπτωση 
από την αδειοδοτούσα υπηρεσία. 

Δ. Επιτροπή 

Ειδικές περιπτώσεις που δεν συμπεριλαμβάνονται στα 
ανωτέρω ή για τις οποίες συντρέχουν σοβαροί λόγοι 
επανεξέτασης τους, μολονότι εμπίπτουν στις κανονι¬ 
στικές διατάξεις των απαγορευτικών, περιοριστικών και 
ρυθμιστικών μέτρων της παρούσας, θα αντιμετωπίζο¬ 
νται από επιτροπή, η οποία θα αποτελείται από έναν 
υπάλληλο της Διεύθυνσης Υδάτων, έναν υπάλληλο του 
Τμήματος Εγγειοβελτιωτικών Έργων της Ν.Α. Σερρών, 
έναν υπάλληλο του ΓΟΕΒ Σερρών, έναν υπάλληλο της 
ΔΕΚΕ-Υδραυλικών και έναν υπάλληλο της Δ/νσης Πε¬ 
ριβάλλοντος της Ν.Α. Σερρών ή της Διεύθυνσης Περι¬ 
βάλλοντος και Χωροταξίας της Περιφέρειας Κεντρικής 
Μακεδονίας (ανάλογα με την κατηγορία του έργου) 
κατά περίπτωση. 

Ε. ΕΦΑΡΜΟΓΗ 

1. Η ισχύς της παρούσας αρχίζει από την ημερομηνία 
δημοσίευσης της στην Εφημερίδα της Κυβερνήσεως, 
οπότε παύει να ισχύει η προηγούμενη σχετική 43/2004 
απόφαση του Νομαρχιακού Συμβουλίου Ν. Σερρών. 

2. Η παρούσα απόφαση θα δημοσιευθεί στον τοπικό 
τύπο και επικυρωμένα αντίγραφα της θα κοινοποιηθούν 
σης αρμόδιες υπηρεσίες. 

3. Με τη φροντίδα των Δημάρχων και των Τοπικών 
Προέδρων των Δ. Διαμερισμάτων στους οποίους κοινο¬ 
ποιείται η παρούσα, να αναρτηθεί η παρούσα στο χώρο 
των ανακοινώσεων και να δοθεί ευρεία δημοσιότητα σ’ 
αυτή με κάθε μέσο. 

4. Είναι δυνατή η άσκηση προσφυγής κατά της από¬ 
φασης αυτής από κάθε ενδιαφερόμενο, σύμφωνα με 
την ισχύουσα νομοθεσία. 

5. Η παρούσα ισχύει μέχρι την έκδοση νεωτέρας και 
μπορεί να ανακληθεί ή να τροποποιηθεί με τη διαδικα¬ 
σία που εκδόθηκε. 

6. Η παρούσα απόφαση δεν προκαλεί δαπάνη για το 
Δημόσιο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Ιουλίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθμ. οικ. 10987 (4) 

Εξουσιοδότηση υπογραφής με εντολή Νομάρχη σε προ¬ 
ϊσταμένους της Διεύθυνσης Μεταφορών και Επικοι¬ 
νωνιών Νότιου Τομέα. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του άρθρου 62 του π.δ. 30/1996 Κώδικα 
Νομαρχιακής Αυτοδιοίκησης. 

2. Τον ισχύοντα Οργανισμό Εσωτερικής Λειτουργί¬ 
ας των Υπηρεσιών της Νομαρχίας Αθηνών (ΦΕΚ 680/ 
τ.Β720.5.2005). 

3. Την υπ’ αριθμ. οικ. 5866/27.4.2007 απόφαση μεταβί¬ 
βασης αρμοδιοτήτων (ΦΕΚ 727/τ.Β79·5.2007). 

4. Την υπ’ αριθμ. οικ. 5864/27-4.2007 απόφαση εξουσι¬ 
οδότηση υπογραφής (ΦΕΚ 727/τ.Β79·5.2007). 

5. Τη βούληση μας για αποκεντρωμένη λειτουργία της 
Νομαρχίας για την καλύτερη εξυπηρέτηση των πολιτών, 
αποφασίζουμε: 

Α. Εξουσιοδοτούμε τους Προϊσταμένους των κατω¬ 
τέρω Τμημάτων να υπογράφουν με εντολή μας τις πα¬ 
ρακάτω πράξεις: 

ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΝΟΤΙΟΥ 
ΤΟΜΕΑ 

Τεχνικό Τμήμα Ελέγγου Οχημάτων, Αδειών Συνεργεί¬ 
ων κ.λπ. και αντίστοιγων αδειών επαγγελμάτων 

1. Υπογραφή πρακτικού επιθεώρησης. 

2. Αποφάσεις παράτασης άδειας ίδρυσης εγκαταστά¬ 
σεων εξυπηρέτησης οχημάτων (πρατήρια υγρών καυσί¬ 
μων, πλυντηρίων, σταθμών, λιπαντηρίων, συνεργείων). 

3. Αποφάσεις μεταβίβασης εγκαταστάσεων εξυπηρέ¬ 
τησης οχημάτων και ανανέωσης αυτών. 

4. Αποφάσεις ανανέωσης αδειών λειτουργίας εγκα¬ 
ταστάσεων εξυπηρέτησης οχημάτων (συνεργείων, 
πρατηρίων υγρών καυσίμων, πλυντηρίων, λιπαντηρίων, 
σταθμών αυτοκινήτων). 

5. Χορήγηση και ανανέωση πιστοποίησης σε συνερ¬ 
γεία επισκευής οχημάτων για Κάρτες Ελέγχου Καυ¬ 
σαερίων. 

6 . Χορήγηση και ανανέωση πιστοποίηση σε συνεργεία 
επισκευής οχημάτων για αντικατάσταση απενεργοποι- 
ημένων καταλυτών. 

7. Έγκριση τύπου μεμονωμένου οχήματος για τη με¬ 
ταφορά επικίνδυνων εμπορευμάτων (ΑΩΗ). 

8 . Έκδοση βεβαιώσεων για χαρακτηρισμό αυτ/των 
αντιρρυπαντικής τεχνολογίας (ΟΟΡ ΩΟΟΙΙΜΕΝΤ). 

9. Πιστοποιητικά ΑΤΡ. 

10. Πιστοποιητικά επαγγελματικής κατάρτισης Συμ¬ 
βούλου Ασφάλειας για την μεταφορά επικινδύνων εμπο¬ 
ρευμάτων. 


11. Χορήγηση αδειών κατοχής και λειτουργίας ΟΒ. 

12. Χορήγηση, Ανανέωση, Τροποποίηση Ραδιοερασι- 
τεχνικών Αδειών. 

13. Χορήγηση, Ανανέωση, Τροποποίηση αδειών Ειδικών 
Ραδιοδικτύων. 

Τμήμα Χορήγησης Αδειών Κυκλοφορίας Οχημάτων 

1. Την υπογραφή των αδειών κυκλοφορίας Φ.Δ.Χ. αυτ/ 
των μικτού βάρους μέχρι 8000 Κ 91 ·, Λ.Δ.Χ., την αποστολή 
σημειωμάτων στο κλιμάκιο της Δ.Ο.Υ. και κάθε σχετική 
αλληλογραφία. 

2. Την καταχώρηση και επικύρωση μεταβιβάσεων αυ¬ 
τοκινήτων στα βιβλιάρια μεταβολών. 

3. Την υπογραφή Άδειων Δοκιμών. 

4. Βεβαιώσεις νομιμότητας κυκλοφορίας Φ.Δ.Χ. αυ¬ 
τοκινήτων. 

5. Αδειες ΘΒ Φ.Δ.Χ. αυτοκινήτων. 

6 . Μεταφορικές εταιρείες Φ.Δ.Χ. αυτοκινήτων. 

7. Έγκριση μισθωτηρίων Φ.Δ.Χ. 

Τ μήμα Χορήγησης Αδειών Οδήγησης 

1. Την υπογραφή των νέων αδειών οδήγησης αυτοκι¬ 
νήτων και μοτοσικλετών. 

2. Την υπογραφή των μετατροπών των ερασιτεχνικών 
αδειών οδήγησης σε επαγγελματικές και αντίστροφα 
και των μετατροπών των ξένων αδειών σε ελληνικές 
καθώς και των επεκτάσεων αδειών οδήγησης σε ανώ¬ 
τερη κατηγορία. 

3. Την υπογραφή νέων ειδικών αδειών οδήγησης Ε.Δ.Χ. 
αναθεωρήσεων και αντιγράφων αυτών. 

4. Την υπογραφή αντιγράφων αδειών οδήγησης λόγω 
απώλειας ή φθοράς ή μετατροπής σε άδειες οδήγησης 
ΕΟΚ. 

5. Την παραπομπή υποψηφίων στη Δ.Ι.Ε. 

6 . Την υπογραφή αποφάσεων προσωρινής ή οριστικής 
αφαίρεσης και επαναχορήγησης αδειών οδήγησης. 

7. Την υπογραφή αναθεωρήσεων αδειών εκπαιδευ¬ 
τών. 

Β. Διορθώνουμε την υπ’ αριθμ. 9624/5.7.2007 (ΦΕΚ 
1192/12/7/2007) απόφασή μας και εξουσιοδοτούμε τους 
Προϊσταμένους των κατωτέρω τμημάτων να υπογρά¬ 
φουν με εντολή μας ως κατωτέρω. 

ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ ΔΥΤΙΚΟΥ ΤΟΜΕΑ 

Τμήμα Υπηρεσιών Υγείας 

1. Επαγγελματικά βιβλιάρια υγειονομικού ενδιαφέρο¬ 
ντος. Τμήμα Δημόσιας Υγιεινής. 

1. Υπογραφή βιβλιαρίων ανασφάλιστων. 

Η ισχύς της παρούσας απόφασης αρχίζει από τη δημοσί¬ 
ευσή της,τροποποιώντας την προηγούμενη σχετική σε ότι 
αφορά τη Διεύθυνση Δημόσιας Υγείας Δυτικού Τομέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2007 
Ο Νομάρχης 
ΙΩΑΝΝΗΣ ΣΓΟΥΡΟΣ 

